32004R1646
L 296/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1646/2004 НА КОМИСИЯТА
от 20 септември 2004 година
за изменение на приложение I към Регламент (ЕИО) № 2377/90 на Съвета за установяване на процедура на Общността за определяне на максимално допустими граници на остатъчни вещества от ветеринарномедицински продукти в храните от животински произход
(Tекст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2377/90 на Съвета от 26 юни 1990 г. за установяване на процедура на Общността за определяне на максимално допустими граници на остатъчни вещества от ветеринарномедицински продукти в храните от животински произход (1), и по-специално членове 6, 7 и 8 от него,
като има предвид, че:
(1)
В съответствие с Регламент (ЕИО) № 2377/90, трябва постепенно да бъдат установени максимално допустими граници на остатъчни вещества за всички фармакологично активни вещества, които се използват в рамките на Общността във ветеринарномедицински продукти, предназначени за прилагане на животни, които произвеждат храни.
(2)
Максимално допустимите граници на остатъчни вещества следва да бъдат установени само след проверка в рамките на Комитета по ветеринарномедицинските въпроси на цялата приложима информация по отношение на безопасността на остатъчните количества от съответното вещество за потребителя на храни от животински произход и влиянието на остатъчните количества върху индустриалната преработка на храните.
(3)
Когато се установяват максимално допустимите граници на остатъчни вещества от ветеринарномедицински продукти в храни от животински произход, е необходимо да се посочат видовете животни, при които може да има налични остатъчни вещества, границите, в които е допустимо да присъстват във всяка една от съответните месни тъкани, получени от третираното животно (прицелни тъкани) и естеството на остатъчното вещество, което се прилага при мониторинга на остатъчните вещества (маркерно остатъчно вещество).
(4)
Поради намалената наличност на ветеринарномедицински продукти за определени видове продуктивни животни (2), максимално допустимите граници на остатъчни вещества могат да се установят по методи за екстраполиране от максимално допустимите граници, заложени за други видове, на строго научна основа.
(5)
За целите на контрола на остатъчните вещества и съгласно съответното законодателство на Общността, максимално допустимите граници на остатъчни вещества обикновено следва да се установяват за прицелните тъкани черен дроб или бъбреци. Черният дроб и бъбреците, обаче, често биват премахнати от кланичните трупове, предназначени за международна търговия, следователно следва винаги да се установяват и максимални граници на остатъчни вещества и за мускулатурата и мазнините.
(6)
Когато става въпрос за ветеринарномедицински продукти, предназначени за използване при кокошки носачки, животни, даващи мляко, или пчели, които произвеждат мед, максимално допустимите граници на остатъчни вещества следва да се заложат също така и за яйцата, млякото или меда.
(7)
Аlbendazole, febantel, fenbendazole, oxfendazole, thiabendazole, oxyclozanide, amitraz, cypermethrin, deltamethrin и dexamethasone следва да бъдат добавени в приложение I към Регламент (ЕИО) № 2377/90.
(8)
Необходимо е да бъде предвиден разумен период преди влизането в сила на настоящия регламент, с цел да се позволи на държавите-членки да направят всички приспособявания, които могат да се окажат необходими за разрешителните за пускане на пазара на въпросните ветеринарномедицински продукти, които са били отпуснати в съответствие с Директива 2001/82/ЕО (3) на Европейския парламент и на Съвета, за да се вземат предвид разпоредбите на настоящия регламент.
(9)
Мерките, предвидени в настоящия регламент, са в съответствие със становището на Постоянния комитет по ветеринарномедицинските продукти,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕИО) № 2377/90 се изменя, както е посочено в приложението към настоящия регламент.
Член 2
Настоящият регламент влиза в сила на третия ден след неговото публикуването му в Официален вестник на Европейския съюз.
Той се прилага от шестдесетия ден след публикуването му.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 септември 2004 година.